recursal/SuperWikiNEXT-32B huggingface dataset:
| * দে
* স
সৌদি আরবের একত্রীকরণ |
| --- |
| 
* রিয়াদ
* দিলাম
* কাসিম (১৯০৩-০৭)
* আল হাসা
* জারাব
* কানজান
* আল খুরমা (১৯১৮-১৯)
* হাজলা
* হুরমুলা
* হাইল
* কুয়েত
* ট্রান্সজর্ডান (১৯২২-২৪)
* হেজাজ (১৯২৪-২৫)
* ইখওয়ান বিদ্রোহ

 |

ইখওয়ানের অগ্রযাত্রা।
**ট্রান্সজর্ডানে ইখওয়ান আক্রমণ** ছিল ১৯২২ থেকে ১৯২৪ সালের মধ্যে ইখওয়ান কর্তৃক ট্রান্সজর্ডান আমিরাতের উপর পরিচালিত ধারাবাহিক আক্রমণ। এসময় নজদ থেকে ট্রান্সজর্ডানের উপর হামলা চালানো হয়। এসব হামলা ট্রান্সজর্ডানের আমির আবদুল্লাহর অবস্থানের প্রতি হুমকি হিসেবে আবির্ভূত হয়। নিজ উদ্যোগে হামলা প্রতিহত করতে তিনি সক্ষম ছিলেন না। তাই আম্মানের নিকট মারকায় ব্রিটিশরা একটি সামরিক ঘাঁটি স্থাপন করে। তারা আমিরকে ট্রান্সজর্ডানে তার শাসন সুরক্ষিত রাখতে সাহায্য করছিল।

পটভূমি
------

১৯১৯ সালে নজদ-হেজাজ যুদ্ধে হাশিমিদের পরাজয় ও বৃহত্তর সিরিয়ায় হাশিমি আধিপত্য স্থাপনে ব্যর্থ হওয়ার পর ব্রিটিশরা ট্রান্সজর্ডান আমিরাত ও ইরাককে হাশিমি রাজ্য হিসেবে সুরক্ষিত করতে সচেষ্ট হয় এবং অভ্যন্তরীণ ও বহির্বিশ্বের হুমকি থেকে রক্ষা থেকে রক্ষা করে প্রচেষ্টা চালায়। স্থানীয় বিদ্রোহ দমনে ব্রিটিশরা সামরিক সহায়তা দেয়। এছাড়াও ওয়াহাবি মতাদর্শের ইখওয়ান বাহিনীর আক্রমণের সময়ও তারা ভূমিকা রাখে।

প্রথম প্রধান আক্রমণ
-------------------

ইখওয়ান তাদের প্রথম দীর্ঘ দূরত্বের আক্রমণ আম্মানের উপর চালায়। এতে প্রায় ১,৫০০ জন উষ্ট্রারোহী যোদ্ধা ছিল। একটি মতানুযায়ী ব্রিটিশ বিমান এগিয়ে আসায় ইখওয়ান আম্মানে পৌছাতে পারেনি। অন্য একটি বর্ণনা অনুযায়ী আক্রমণের লক্ষ্য ছিল ছোট গ্রাম। এসব গ্রামে সবাইকে হত্যা করা হয়। এরপর ব্রিটিশ সাজোয়া যান ও যুদ্ধবিমান তাদের দিকে গিয়ে আসে।

দ্বিতীয় প্রধান আক্রমণ
----------------------

১৯২৪ সালের আগস্টে ৪,৫০০ জন যোদ্ধার একটি দল ১,৬০০ কিমি পাড়ি দিয়ে নজদ থেকে ট্রান্সজর্ডান আক্রমণের জন্য আসে। আম্মান থেকে মাত্র ১৫ কিমি দূরে অবস্থানের সময় ব্রিটিশ বিমানবাহিনী তাদের চিহ্নিত করে এবং যুদ্ধবিমানের সাহায্যে আক্রমণ করে। ইখওয়ানে বড় ধরনের হতাহতের ঘটনা ঘটে এবং প্রায় ৫০০ জন মারা যায়। ব্রিটিশ বিমানবাহিনীর সাহায্য ছাড়া আম্মান রক্ষা করা সম্ভব ছিল না।

পরবর্তী অবস্থা
--------------

আরও তথ্যের জন্য দেখুন: ইখওয়ান বিদ্রোহ
১৯২৭ থেকে ১৯৩০ সালের মধ্যে ইখওয়ান বিদ্রোহের সময় ইখওয়ান অন্যান্য আক্রমণসমূহ পরিচালনা করে। তারা ১৯২৭ সালের নভেম্বর দক্ষিণ ইরাক এবং ১৯২৮ সালের জানুয়ারি কুয়েত আক্রমণ করে। উভয় ক্ষেত্রে তারা ভয়াবহভাবে হামলা চালায়। এসময় ব্রিটিশ বিমান বাহিনী ও কুয়েতিরাও প্রচন্ডভাবে পাল্টা আক্রমণ চালায়। ইতিমধ্যে আবদুল আজিজ ইবনে সৌদের নিয়মিত বাহিনীর কাছে ইখওয়ান পরাজিত হয় এবং তাদের নেতাদের হত্যাকরা হয়। বাকিদের নিয়মিত সৌদি বাহিনীতে অন্তর্ভুক্ত করা হয়।

তথ্যসূত্র
---------

1. 1 2 3
2. 1 2 3 4  Noel Joseph Guckian. *British Relations with Trans-Jordan, 1920-1930*. University College of Wales, Aberystwyth. Ph.D Thesis: pp.217-218. May 1985.
3. 1 2  Peter W. Wilson, Douglas Graham. *Saudi Arabia: the coming storm*. M.E.Sharpe, 1994: p.143
4. 1 2 3  Salibi, Kamal S. *The modern history of Jordan*. p. 104
**বুর্গোস ক্লাব দে ফুটবল এসএডি** (স্পেনীয়: Burgos CF; সাধারণত **বুর্গোস সিএফ** এবং সংক্ষেপে **বুর্গোস** নামে পরিচিত) হচ্ছে বুর্গোস ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের দ্বিতীয় স্তরের ফুটবল লিগ সেহুন্দা দিভিসিওনে প্রতিযোগিতা করে। এই ক্লাবটি ১৯৮৫ সালের ১৩ই আগস্ট তারিখে প্রতিষ্ঠিত হয়েছে। ১২,১৯৪ ধারণক্ষমতাবিশিষ্ট এল প্লান্তিও স্টেডিয়ামে *বুর্গালেসেস* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় হোন আন্দোনি পেরেস আলোন্সো এবং সভাপতির দায়িত্ব পালন করছেন রোদ্রিগো সান্তিদ্রিয়ান। বর্তমানে স্পেনীয় রক্ষণভাগের খেলোয়াড় উনাই এলগেসাবাল এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, বুর্গোস এপর্যন্ত ১২টি শিরোপা জয়লাভ করেছে; যার মধ্যে দুইটি সেহুন্দা দিভিসিওন শিরোপা রয়েছে। আন্দ্রেস গন্সালেস, আইতোর কোর্দোবা, মিকি মুনিয়োস, আদ্রিয়ান এর্নান্দেস এবং গাবি বালিন্তের মতো খেলোয়াড়গণ বুর্গোসের জার্সি গায়ে মাঠ কাঁপিয়েছেন।

ইতিহাস
------

১৯৮৫–৮৬ মৌসুমে, পেশাদার ফুটবল ক্লাব হিসেবে প্রথম মৌসুমে বুর্গোস স্পেনের পেশাদার ফুটবল ক্লাবগুলোর মধ্যকার আয়োজিত স্পেনীয় ফুটবল লিগ পদ্ধতির তৎকালীন *৬ প্রদান করা হয়নি* স্তরের পেশাদার ফুটবল লিগ দিভিসিওনেস রেগিওনালেস দে ফুতবলে প্রতিদ্বন্দ্বিতা করেছিল; ফেলিক্স আরনাইসের অধীনে উক্ত মৌসুমে বুর্গোস ২৮ জয় এবং ২ ড্রয়ে সর্বমোট ৫৮ পয়েন্ট অর্জন করে ১৯৮৫–৮৬ দিভিসিওনেস রেগিওনালেস দে ফুতবলের পয়েন্ট তালিকায় ১ম স্থান অর্জন করেছিল।

তথ্যসূত্র
---------

1. ↑
2. ↑
3. ↑
4. ↑
5. ↑

বহিঃসংযোগ
---------


উইকিমিডিয়া কমন্সে **বুর্গোস ফুটবল ক্লাব** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ইংরেজি)
**নারায়ণ সান্যাল** (মৃত্যুঃ ১৭ এপ্রিল, ২০১৭) একজন প্রবীন মাওবাদী নেতা ও ভারতের কমিউনিস্ট পার্টি (মাওবাদী) দলের পলিটব্যুরো সদস্য ছিলেন। তিনি মাওবাদ অনুসৃত রাজনীতির জগতে *বিজয়দা* বা নভীন কুমার হিসেবেও সমধিক পরিচিত ছিলেন।

প্রারম্ভিক জীবন
---------------

অধুনা বাংলাদেশ এর বগুড়া জেলায় এক সম্পন্ন পরিবারে জন্মগ্রহণ করেন নারায়ণ সান্যাল। তার পিতা ছিলেন ভারতীয় জাতীয় কংগ্রেস জেলা সমিতির প্রধান নেতা। সরোজিনী নায়ডু, বিধানচন্দ্র রায় প্রমুখেরা তাদের বাড়িতে আসতেন। ফলত রাজনৈতিক পরিমন্ডলে বেড়ে ওঠেন তিনি। ১৯৪০ সালে দেশভাগের আগেই তার পরিবার ভারতে চলে আসে। শিক্ষা সম্পন্ন করার পর ইউনাইটেড ব্যাঙ্ক অব ইন্ডিয়ার চাকরিতে যোগ দেন নারায়ন সান্যাল।

রাজনীতি
-------

৬০ এর দশকে চট্টগ্রাম অস্ত্রাগার লুন্ঠনের নেতা, বিপ্লবী অনন্ত সিং এর সংস্পর্শে আসেন নারায়ন ও ম্যান-মানি-গান গ্রুপের সাথে যুক্ত ছিলেন নকশাল আন্দোলন শুরুর আগে পর্যন্ত। ১৯৬৭ সালে নকশাল আন্দোলনের প্রভাবে বিপ্লবী রাজনীতিতে যোগ দেন ও ১৯৬৯ সালে বিহার চলে যান। জানা যায় এই কাজে তাকে উৎসাহ প্রদান করেছিলেন সুশীতল রায়চৌধুরী ও সরোজ দত্ত। বিহারে ভারতের কমিউনিস্ট পার্টি (মার্কসবাদী-লেনিনবাদী) নেতা সত্যনারায়ন সিংহের গ্রুপে যোগদান করেন। মতাদর্শ গত কারণে সত্যনারায়ন সিংহ অন্য গ্রুপ তৈরী করলে তিনি চারু মজুমদারপন্থী হিসেবে বিহার রাজ্যে পার্টি পূনর্গঠনে হাত দেন ও জেহানাবাদ - পালামৌ জেলা এলাকায় সংগঠন গড়ে তোলেন। ১৯৭৩ সালে গ্রেপ্তার হন ও বামফ্রন্ট সরকার ১৯৭৭ এ ক্ষমতায় আসার পর অন্যান্য রাজনৈতিক বন্দিদের সাথে তিনিও মুক্তি পান। সিপিআই (এম এল) এর ভাঙনের পরে ১৯৭৮ সালে অন্যান্য মাওপন্থী রাজনৈতিকদের সাথে মিলে ভারতের কমিউনিস্ট পার্টি (মার্ক্সবাদী-লেনিনবাদী)(পার্টি ইউনিটি) নামক দল গঠন করেন। এসময় নভীন কুমার নামে পরিচিত হতেন নারায়ন সান্যাল। ১৯৮৭ সালে এই দলের সাধারণ সম্পাদক হন। ১৯৯৮ সালে পার্টি ইউনিটি, ভারতীয় কমিউনিস্ট পার্টি (মার্ক্সবাদী-লেনিনবাদী) (জনযুদ্ধ) গোষ্ঠীর সাথে মিলে যায়। ২০০৪ সাল নাগাদ মাওবাদি কমিউনিস্ট সেন্টার (এম সি সি) ও জনযুদ্ধের ঐক্য দ্বারা গঠিত ভারতের কমিউনিস্ট পার্টি (মাওবাদী) দলের পলিটব্যুরো সদস্য নির্বাচিত হন তিনি। অর্ধ শতকেরও বেশি সময় ধরে রাজনীতির সাথে থাকা নারায়ণ দলের তাত্ত্বিক ও অন্যতম প্রবীন নেতা ছিলেন।

গ্রেপ্তার ও মৃত্যু
------------------

২০০৫ সালে ছত্তীসগঢ় রাজ্যের রায়পুর বাসস্ট্যান্ড থেকে গ্রেপ্তার হন তিনি। রায়পুর জেলে তাকে দেখতে যাওয়ার কারণে মাওবাদী অভিযোগে বন্দী হন ডাক্তার বিনায়ক সেনও। ২০১৪ সালে শারীরিক অসুস্থতার কারণে মুক্তি পান নারায়ণ সান্যাল। বয়েসজনিত কারণে ও ক্যানসার আক্রান্ত হয়ে ১৭ এপ্রিল, ২০১৭ সালে কলকাতায় মারা যান এই মাওবাদী নেতা।

তথ্যসূত্র
---------

1. 1 2  "ভারতের শীর্ষ মাওবাদী নেতা বগুড়ার নারায়ণের মৃত্যু"। ২ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১১ সেপ্টেম্বর ২০১৭।
2. 1 2  "মারা গেলেন সিপিআই মাওবাদীর বর্ষীয়ান নেতা নারায়ণ সান্যাল"। *khaboronline.com*। ১৮ এপ্রিল ২০১৭। ৪ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১৭।
3. 1 2  "Top Maoist leader Narayan Sanyal passes away"। *thehindu.com*। সংগ্রহের তারিখ ৯ সেপ্টেম্বর ২০১৭।
4. 1 2  "Top Maoist ideologue Narayan Sanyal passes away in Kolkata"। *hindustantimes.com*। সংগ্রহের তারিখ ৯ সেপ্টেম্বর ২০১৭।
5. ↑  "মাওবাদী নেতা নারায়ণ সান্যাল( বিজয়দা) প্রয়াত"। সংগ্রহের তারিখ ৯ সেপ্টেম্বর ২০১৭। [*স্থায়ীভাবে অকার্যকর সংযোগ*]
6. ↑  "মানবাধিকা্র বিনায়ক সেনের যাবজ্জীবন কারাদন্ড"। *shaptahik.com*। সংগ্রহের তারিখ ৯ সেপ্টেম্বর ২০১৭। [*স্থায়ীভাবে অকার্যকর সংযোগ*]
**ইস্টন ডাডলি অ্যাশটন সেন্ট জন ম্যাকমরিস** (ইংরেজি: Easton McMorris; জন্ম: ৪ এপ্রিল, ১৯৩৫) জ্যামাইকার সেন্ট অ্যান্ড্রু এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৮ থেকে ১৯৬৬ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে অফব্রেক বোলিংয়ে পারদর্শী ছিলেন **ইস্টন ম্যাকমরিস**।

টেস্ট ক্রিকেট
-------------

সমগ্র খেলোয়াড়ী জীবনে ১৩ টেস্টে অংশগ্রহণ করার সুযোগ পেয়েছেন ইস্টন ম্যাকমরিস। ৫ ফেব্রুয়ারি, ১৯৫৮ তারিখে সফরকারী পাকিস্তানের বিপক্ষে টেস্ট ক্রিকেটে অভিষেক ঘটে তার।

১৯৬১-৬২ মৌসুমে ভারত দল ওয়েস্ট ইন্ডিজ গমন করে। সাবিনা পার্কে অনুষ্ঠিত নিজ মাঠে সফরকারীদের বিপক্ষে সেঞ্চুরি করেন। দ্বিতীয় উইকেট জুটিতে রোহন কানহাইয়ের সাথে ২৫৫ রান তুলেছিলেন। এ সিরিজটিই তার খেলোয়াড়ী জীবনের সফলতম সিরিজ হিসেবে পরবর্তীকালে পরিগণিত হয়েছিল। চার টেস্টে অংশ নিয়ে ৫৮.১৬ গড়ে ৩৪৯ রান তুলেন। তন্মধ্যে সর্বনিম্ন সংগ্রহ ছিল ৩৭ রান।

১৯৬৩ ও ১৯৬৬ সালে ওয়েস্ট ইন্ডিজ দলের সাথে দুইবার ইংল্যান্ড গমন করেন। তবে, ধীরগতিসম্পন্ন ও সবুজ পিচে তুলনামূলকভাবে বেশ কম সফল হয়েছিলেন তিনি। ১৯৬৩ সালে মিডলসেক্সের বিপক্ষে অপরাজিত ১৯০ রানের ইনিংস খেললেও তৎজন্যে ৪০০ মিনিট সময় মাঠে অবস্থান করেছিলেন।

ঘরোয়া ক্রিকেট
--------------

ঘরোয়া প্রথম-শ্রেণীর ক্রিকেটে জ্যামাইকার পক্ষে খেলেছেন ইস্টন ম্যাকমরিস। দলের অন্যতম প্রধান ব্যাটিং মেরুদণ্ড ছিলেন তিনি। পাঁচটি ঘরোয়া মৌসুমে ৬০ ঊর্ধ্ব গড়ে ব্যাটিং করেছেন। তন্মধ্যে, ১৯৬৬-৬৭ মৌসুমে গায়ানার বিপক্ষে ব্যক্তিগত সর্বোচ্চ ২১৮ রানের ইনিংস খেলেছিলেন। ১৯৬৭-৬৮ মৌসুম থেকে জ্যামাইকা দলের অধিনায়কের দায়িত্বে ছিলেন। ১৯৭১-৭২ মৌসুমে অবসর গ্রহণের পূর্ব-পর্যন্ত এ দায়িত্ব পালন করেছিলেন।

তথ্যসূত্র
---------

1. ↑  *Wisden* 1963, pp. 919–20.
2. ↑  *Wisden* 1963, pp. 919–23.
3. ↑  Williamson, Martin। "Easton McMorris"। *Cricinfo*। সংগ্রহের তারিখ ১৬ ফেব্রুয়ারি ২০১৮।
4. ↑  *Wisden* 1964, p. 300.
5. ↑  "Guyana v Jamaica 1966-67"। CricketArchive। সংগ্রহের তারিখ ১৭ ফেব্রুয়ারি ২০১৮। (সদস্যতা নেয়া প্রয়োজন (সাহায্য))।

আরও দেখুন
---------

* জন স্নো
* সেম্যুর নার্স
* ত্রিনিদাদ ও টোবাগো জাতীয় ক্রিকেট দল
* ওয়েস্ট ইন্ডিয়ান টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ইস্টন ম্যাকমরিস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ইস্টন ম্যাকমরিস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
নিকোলো-কোবা জাতীয় উদ্যান থেকে দৃশ্যমান গাম্বিয়া নদী**গাম্বিয়া নদী** পশ্চিম আফ্রিকার একটি নদী। এটি গিনির ফুতা জাল্লোন মালভূমিতে উৎপত্তি লাভ করে পশ্চিমদিকে সেনেগাল ও গাম্বিয়ার মধ্য দিয়ে প্রবাহিত হয়ে গাম্বিয়ার রাজধানী বাঞ্জুল তথা সেন্ট মেরী দ্বীপের কাছে একটি প্রশস্ত মোহনার মধ্য দিয়ে আটলান্টিক মহাসাগরে পতিত হয়েছে।  মোহনায় একটি বালুচর থাকলেও ভাটার সময়েও এটি নৌপরিবহনে ব্যাঘাত সৃষ্টি করে না। উৎসস্থল থেকে মোহনা পর্যন্ত নদীটির সরলরৈখিক দূরত্ব প্রায় ৪৮০ কিলোমিটার। কিন্তু অত্যন্ত সর্পিল এই নদীর প্রকৃত দৈর্ঘ্য ১,১৩০ কিলোমিটার। জুন থেকে নভেম্বর মাস পর্যন্ত গাম্বিয়াতে বন্যা হয় এবং এসময় নদীমুখ থেকে ৪৪৩ কিলোমিটার অভ্যন্তরে অবস্থিত ব্যারাকোন্ডা জলপ্রপাতটি ছোট নৌকা চলাচলের উপযুক্ত হয়। বহুকাল যাবৎ গাম্বিয়া নদী গাম্বিয়ার প্রধান বাণিজ্যপথ ছিল। ১৪৪৬ সালে পর্তুগিজেরা প্রথম নদীটি আবিষ্কার করে এবং ১৪৫৫ সালে ভেনিসীয় নাবিক আলভিসে দে কা দা মোস্তো নদীটিতে প্রথম অভিযান চালান।

তথ্যসূত্র
---------

1. ↑  "Gambia River | West Africa, Wildlife & History | Britannica"। *www.britannica.com* (ইংরেজি ভাষায়)। সংগ্রহের তারিখ ২০২৩-০৮-১৬।

বহিঃসংযোগ
---------

* উইকিমিডিয়া কমন্সে গাম্বিয়া নদী সম্পর্কিত মিডিয়া দেখুন।

* Gambia River Information & Photos

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
| জাতীয় গ্রন্থাগার | 
* জার্মানি
* চেক প্রজাতন্ত্র

 |
চিহান বিশ্ববিদ্যালয় ক্যাম্প
**চিহান বিশ্ববিদ্যালয়** (কুর্দি: زانكۆى جیهان, আরবি: جامعة جيهان‎‎) ইরাকের স্বায়ত্তশাসিত কুর্দিস্তান প্রদেশের রাজধানী আর্বিলের একটি বেসরকারি শিক্ষা প্রতিষ্ঠান। এটি ২০০৭ সালে চিহান গ্রুপের একটি অংশ *এ ইউনিভার্সিটি কোম্পানি ফর সায়েন্টিফিক ইনভেস্টমেন্ট* দ্বারা প্রতিষ্ঠিত হয়। চিহান বিশ্ববিদ্যালয় হলো কুর্দিস্তান অঞ্চলের প্রথম বেসরকারি বিশ্ববিদ্যালয়। এটি কুর্দিস্তানের উচ্চ শিক্ষা ও বৈজ্ঞানিক গবেষণা মন্ত্রনালয় দ্বারা স্বীকৃত এবং আরব বিশ্ববিদ্যালয় সংস্থার (আ.বি.স) সদস্য।

চিহান বিশ্ববিদ্যালয়ের ছাত্র, শিক্ষক এবং কর্মীরা তিনটি ক্যাম্পাসে অধ্যয়ন, কাজ এবং বাস করে: আর্বিল, সুলায়মানিয়া এবং দহুক। ২০১৪ সালে, বিশ্ববিদ্যালয়টি ১২টি বিভাগে কোর্স চালু করে।

২০১১ সালে, সুলাইমানিয়ার চিহান বিশ্ববিদ্যালয়ের একটি ক্যাম্পাস কুর্দি উচ্চ শিক্ষা ও বৈজ্ঞানিক গবেষণা মন্ত্রণালয় (পত্র নং: ন৩০২, ১২ মে, ২০১১, করজ) দ্বারা অনুমোদিত হয়।

২০১৭ সালে, চিহান বিশ্ববিদ্যালয় আর্বিল ইরাকি উচ্চ শিক্ষা ও বৈজ্ঞানিক গবেষণা মন্ত্রণালয় থেকে সম্পূর্ণ স্বীকৃতি পেয়েছে।

আরও দেখুন
---------

* ইরাকের বিশ্ববিদ্যালয়ের তালিকা

বহিঃসংযোগ
---------

* আরব বিশ্ববিদ্যালয় ইউনিয়নের সমিতি

তথ্যসূত্র
---------

1. ↑  "President's Message"। *Cihan University -Erbil* (ইংরেজি ভাষায়)। সংগ্রহের তারিখ ২০২২-০৫-২৬।
2. ↑  "web archive"। *www.aaru.edu.jo*। Archived from the original on ২০২২-০৫-২৬। সংগ্রহের তারিখ ২০২২-০৫-২৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
3. ↑  "Home"। *Cihan University of Sulaimaniya* (ইংরেজি ভাষায়)। সংগ্রহের তারিখ ২০২১-০১-১১।

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* আইএসএনআই
	+ ১

 |
বাংলাদেশ-এর পটুয়াখালী জেলার কলাপাড়া উপজেলার পায়রায় নির্মিত বিদ্যুৎ কেন্দ্রটি হলো **পায়রা তাপ বিদ্যুৎ কেন্দ্র**। বিদ্যুৎ কেন্দ্রটি যৌথভাবে চীনের *চায়না মেশিনারিজ কোম্পানি* এবং বাংলাদেশের *নর্থ-ওয়েস্ট পাওয়ার জেনারেশন কোম্পানি লিমিটেড* নির্মাণ করছে। আন্ধারমানিক নদীর তীরের ধানখালী গ্রামে ১ হাজার একর জমির উপর নির্মিত হয়েছে বিদ্যুৎ কেন্দ্রটি।

কেন্দ্রের সক্ষমতা
-----------------

এই বিদ্যুৎ কেন্দ্রটিতে ৬শ ৬০ মেগাওয়াট এর মোট ২টি ইউনিট নির্মাণ করা হয়, যার ফলে বিদ্যুৎ কেন্দ্রটির মোট উৎপাদন ক্ষমতা ১৩২০ মেগাওয়াট। এই কেন্দ্রে বিদ্যুৎ উৎপাদনের জন্য প্রতিদিন ১২ হাজার টনের বেশি কয়লা পোড়ানো হয়। ২০২৩ এর মে মাস পর্যন্ত প্রতিদিন এই কেন্দ্রে ১ হাজার থেকে ১২শ মেগাওয়াট বিদ্যুৎ উৎপাদন হয়। ৫ জুন ২০২৩ এ কয়লা সংকটে বাংলাদেশের সবচেয়ে বড় তাপ বিদ্যুৎ কেন্দ্রটি বন্ধ হয়ে যায়।  পুরোপুরি বন্ধ হওয়ার ২০ দিন পর ২৫ জুলাই ২৩ আবারও চালু হয় তাপবিদ্যুৎ কেন্দ্রটি।

ইতিহাস
------

২০১৪ সালে পায়রা বিদ্যুত কেন্দ্র স্থাপনের জন্য নর্থ-ওয়েস্ট পাওয়ার জেনারেশন কোম্পানি লিমিটেড(এনডব্লিউপিজিসিএল) এবং চায়না মেশিনারিজ কোম্পানি (সিএমসি) এর মধ্যে একটি চুক্তি স্বাক্ষরিত হয়। চুক্তি অনুযায়ী এই দুই কোম্পানি যৌথভাবে *বাংলাদেশ-চায়না পাওয়ার কোম্পানি লিমিটেড (বিসিপিসিএল)* প্রতিষ্ঠা করে। ২০১৬ সালে এই প্রকল্প পরিবেশগত ছাড়পত্র পায়। ২০১৭ সালে এই বিদ্যুৎ কেন্দ্রের নির্মাণ কাজ শুরু হয়। ১২ জানুয়ারি ২০২০ এই কেন্দ্রের প্রথম ইউনিট বিদ্যুৎ উৎপাদন শুরু করে। ২১ মার্চ ২০২২ প্রধানমন্ত্রী এ তাপ বিদ্যুৎ কেন্দ্রটি আনুষ্ঠানিকভাবে উদ্বোধন করেন। মোট প্রকল্প ব্যয় ২শত ৪৮ কোটি মার্কিন ডলার।

আলট্রা সুপার ক্রিটিক্যাল প্রযুক্তি ব্যবহার করে তৈরী করা হয়েছে এই বিদ্যুৎ কেন্দ্রটি। পরিবেশ রক্ষায় যে বিশেষ প্রযুক্তি ব্যবহারের মাধ্যমে কয়লাভিত্তিক প্রকল্পের ক্ষয়-ক্ষতি কমিয়ে আনা হয়, তাকে **আলট্রা সুপার ক্রিটিক্যাল প্রযুক্তি** বলা হয়। এ ধরনের প্রযুক্তি ব্যবহারকারীর দেশের তালিকায় বাংলাদেশ ১৩তম। এশিয়ায় ভারত, চীন, তাইওয়ান, জাপান ও মালয়েশিয়ায় আলট্রা সুপার ক্রিটিক্যাল প্রযুক্তির বিদ্যুৎ কেন্দ্র রয়েছে।

তথ্যসূত্র
---------

1. ↑  "বৃহত্তম পায়রা বিদ্যুৎকেন্দ্র নিয়ে যে পাঁচটি তথ্য জেনে রাখতে পারেন"। *BBC News বাংলা*। সংগ্রহের তারিখ ২০২২-০৩-২২।
2. ↑  "বৃহত্তম পায়রা বিদ্যুৎকেন্দ্র নিয়ে যে পাঁচটি তথ্য জেনে রাখতে পারেন"। *BBC News বাংলা*। সংগ্রহের তারিখ ২০২২-০৩-২২।
3. ↑  সংবাদদাতা, নিজস্ব; সাভার (২০২৩-০৬-০৩)। "কয়লা সংকটে ৫ জুনের পর সাময়িক বন্ধ থাকবে পায়রা বিদ্যুৎকেন্দ্র: সাফা"। *The Daily Star Bangla* (ইংরেজি ভাষায়)। সংগ্রহের তারিখ ২০২৩-০৬-০৫।
4. ↑  "কয়লা সংকটে পুরোপুরি বন্ধ হলো পায়রা বিদ্যুৎকেন্দ্র"। *বাংলা ট্রিবিউন*। ৫ জুন ২০২৩। সংগ্রহের তারিখ ৫ জুন ২০২৩। [*স্থায়ীভাবে অকার্যকর সংযোগ*]
5. ↑  "বন্ধ হলো পায়রা বিদ্যুৎকেন্দ্র, বাড়তে পারে লোডশেডিং"। *দেশ রূপান্তর*। সংগ্রহের তারিখ ২০২৩-০৬-০৫।
6. ↑  "২০ দিন পর মধ্যরাত থেকে পায়রাতে ফের বিদ্যুৎ উৎপাদন শুরু"। *www.jugantor.com* (ইংরেজি ভাষায়)। সংগ্রহের তারিখ ২০২৩-০৭-২৯।
7. ↑  "Deal on Payra power plant today"। *The Daily Star*। BSS। ২৮ মার্চ ২০১৬। সংগ্রহের তারিখ ২০১৬-০৭-১৪।
8. ↑  "পায়রা তাপবিদ্যুৎকেন্দ্র উদ্বোধন করলেন প্রধানমন্ত্রী"। *দৈনিক ইত্তেফাক*। সংগ্রহের তারিখ ২০২২-০৩-২১।
9. ↑  "বৃহত্তম পায়রা বিদ্যুৎকেন্দ্র নিয়ে যে পাঁচটি তথ্য জেনে রাখতে পারেন"। *BBC News বাংলা*। সংগ্রহের তারিখ ২০২২-০৩-২২।
| কুরআন |
| --- |
| ধারাবাহিক নিবন্ধশ্রেণীর অংশ |
| কোরআন ক্যালিগ্রাফি |
| সহিফা
* সূরা
	+ তালিকা
	+ মক্কী
	+ মাদানী

* আয়াত
* পারা
* মুকাত্তা'আত
 |
| বিষয়বস্তু
* স্রষ্টা
* পরকাল বিদ্যা
* ইসলামের পয়গম্বর
* অলৌকিকতা
* নারী ব্যক্তিত্ব
* দৃষ্টান্ত
* ইসলাম এবং বিজ্ঞান
 |
| কুরআন পড়া
* তাজউইদ
* হিজ্‌ব
* ক্বারী
* কুরআনিক অভিভাবক
* তারতীল
* মাঞ্জিল
* কুরআন লিখনপদ্ধতি
* রুকু
* সেজদার আয়াতসমূহ
 |
| অনুবাদ
* তালিকা
* বাংলা অনুবাদসমূহ
 |
| ইতিহাস
* সমরখন্দ কুরআন পান্ডুলিপি
* সানার পান্ডুলিপি
* তপকাপি পান্ডুলিপি
 |
| তাফসীর
* নাখ্‌শ
* বাইবেলীয় বর্ণনা
* তাহ্‌রিফ
* বাক্কাহ্‌
* এসোটেরিক ব্যাখ্যা
* আয়াত সম্পর্কিত মানুষ
* সুবিচার
* শানে নুযূল
 |
| * বিষয়শ্রেণী
* ইসলাম প্রবেশদ্বার
 |
| * দে
* স
 |

**কুরআনে নারী** একটি গুরুত্বপূর্ণ দিক। বিভিন্ন সূরার আয়াতে অনেক নারীর কথা উল্লেখ করা হয়েছে। এসব নারীদের মধ্যে অনেকে সৎ কাজের জন্য আবার অনেকে অসৎ কাজের জন্য উল্লেখিত হয়েছে। একমাত্র **মরিয়ম (আ.)** কে নাম দ্বারা কুরআনে উল্লেখ করা হয়েছে।

হাওয়া
------

হাওয়া হলেন আদম এর স্ত্রী। কুরআন ও হাদিস অনুসারে তিনি সৃষ্ট প্রথম মানবী। খৃষ্ট ধর্মানুসারে তার নাম ইভ। মরিয়ম (আ.) ব্যতীত অন্য নারীদের মতো কুরআনে তার নামও উল্লেখ করা হয়নি।

নূহ (আ.) এর স্ত্রী ও বোনগণ
--------------------------

সারাহ (ইব্রাহীম (আ.) এর স্ত্রী)
-------------------------------

**সারাহ** ছিলেন হযরত ইব্রাহীম (আ.) এর স্ত্রী ও হযরত ইসাহাক (আ.) এর মা । ইব্রাহীম (আ.) এর নিজ পরিবারের মধ্যে তিনি ও ইব্রাহীমের ভ্রাতুষ্পূত্র লূত মুসলমান হন ।হযরত ইসমাঈল (আ.) এর জন্মের ১৪ বছর পরে তার গর্ভে হযরত ইসাহাক (আ.) জন্ম হয়। তার চাপেই ইব্রাহীম (আ.) তার দ্বিতীয় স্ত্রী হাজেরাকে নির্বাসনে দেন। তিনি ছিলেন হযরত হাওয়া (আ.) এর পরে পৃথিবীর শ্রেষ্ঠ সুন্দরী মহিলা।

জুলেখা (আজিজ এর স্ত্রী)
-----------------------

জুলেখা বাদশাহ আজিজ এর স্ত্রী ছিলেন। কুরআনে সূরা ইউসূফে তার কথা বর্ণিত রয়েছে। তিনি হযরত ইউসূফ (আ.) কে প্রেম নিবেদন করেছিলেন এবং মূলত তার জন্যই ইউসূফ (আ.) গ্রেপ্তার হয়েছিলেন।

মূসা (আ.) এর মা ও স্ত্রী
------------------------

মরিয়ম
------

মরিয়ম হলেন ঈসা এর মাতা। কুরআনে উল্লেখিত মহিলাদের মধ্যে একমাত্র তারই নাম উল্লেখ করা আছে । এমনকি তার নামে একটি সূরাও নাযিল হয়েছে। সূরা মারইয়াম ও সূরা ইমরানে তার কথা উল্লেখ রয়েছে। তার পিতা ইমরান। আল্লাহ কুরআনের ৩১ টি আয়াতে তার নাম উল্লেখ করেছেন।

আবু লাহাবের স্ত্রী
------------------

কুরআনে আবু লাহাবের স্ত্রী এর কথা সূরা লাহাবে উল্লেখ আছে। হাদিস অনুসারে তার নাম **উম্মে জামিল বিনতে হারাব** । তিনি কুরইশ নেতা আবু সুফিয়ানের বোন। । তবে কুরআনে তাকে নাম দ্বার উল্লেখ না করে আবু লাহাবের স্ত্রী বলে উল্লেখ করা হয়েছে। সূরা লাহাবে তার অপকর্মের জন্য তাকে শাস্তি পেতে হবে একথা বলা হয়েছে। তিনি রাসূল (স.) গীবত করতেন। এছাড়াও তার পথে কাটা বিছিয়ে রাখতেন যেন তিনি কষ্ট পান ।

আরও দেখুন
---------

* কুরআন

* কুরআন প্রবেশদ্বার

তথ্যসূত্র
---------

1. 1 2  হযরত ইব্রাহীম (আ)-বিডি প্রতিদিন[*স্থায়ীভাবে অকার্যকর সংযোগ*]
2. 1 2  "নবীদের কাহীনী-ইব্রাহীম"। ১৮ মে ২০১৭ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১৭।
3. 1 2  সূরা ইউসূফ, আল-কুরআন
4. ↑  Stowasser, B.F. (1994). Women in the quran, traditions and interpretation. New York: Oxford University Press. (ইংরেজি)
5. ↑  ঈসা জননী মরিয়ম (আ.)[*স্থায়ীভাবে অকার্যকর সংযোগ*]
6. 1 2  সূরা লাহাবের অনুবাদ ও অন্যান্য[*স্থায়ীভাবে অকার্যকর সংযোগ*]
**সারভেন্টস অব দ্যা লাইট** হলো আধুনিক কালের একটি পশ্চিমা রহস্যময় বিদ্যালয় যারা গুপ্ত বিজ্ঞানের চর্চা করে তাদের প্রতিনিধিদের মাধ্যমে। তারা আসলে ধ্যান বা যোগব্যায়ামের চর্চা শেখায় যা আগে ছিল লুকানো বা গুপ্ত। এখন এসব প্রকাশ্যে করা যায়। ১৯৬৫ সালে ডব্লিউ ই বাটলার এই বিদ্যালয় প্রতিষ্ঠা করেন। তিনি ডিওন ফরটুনের ফার্টানিটি অব ইনার লাইট নামের একটি বিদ্যালয়ে তার প্রশিক্ষণ সম্পন্ন করেন। তাকে প্রশিক্ষণ দেন সাইকিক রবার্ট কিং। ১৯৭৮ সালে তার মৃত্যু আগ পর্যন্ত ডব্লিউ ই বাটলার শিক্ষা পরিচালক হিসেবে দায়িত্ব পালন করেন। সারভেন্টস অব দ্যা লাইট প্রতিষ্ঠান প্রতিষ্ঠার মূল উদ্দেশ্য ছিল নৈতিক আচরণের অংশ হিসেবে যারা চায় তাদের এই গুপ্ত বিজ্ঞানের শিক্ষা দেওয়া ধর্ম, বর্ণ, জাতীয়তা ,বয়স, লিঙ্গ বা আয় নির্বিশেষে। পশ্চিমের ধর্মীয় ঐতিহ্যবাহী অন্তঃস্থ সত্য রহস্যকে অধ্যয়ন করা উচিত যে এসব করতে চায়। সারভেন্টস অব দ্যা লাইটের দর্শন সম্পরকে একটা ভালো ধারণা পেতে ডেভিড গড্ডার্ডের দ্যা টাওয়ার অব অ্যালকেমীঃ এ্যান অ্যাডভান্সড গাইড টু দ্যা গ্রেট ওয়ার্ক বইটা পড়া যেতে পারে। তিনি আগে এটার সদস্য ছিলেন এবং নেতা ছিলেন। হারমেটিক কাব্বালাহ হলো তাদের শিক্ষাদানের প্রাথমিক বাহন।

তথ্যসূত্র
---------

1. ↑   retrieved July 19 2006
2. ↑  Hunt, Stephen J. Alternative Religions: A Sociological Introduction. (Ashgate Publishing, Ltd.:Oct 1, 2003; আইএসবিএন ০-৭৫৪৬-৩৪১০-৮), p. 162
3. ↑  Greer, John. The New Encyclopedia of the Occult (Llewellyn Worldwide: Nov 1, 2003; আইএসবিএন ১-৫৬৭১৮-৩৩৬-০) p. 430
4. ↑  Greer, John. The New Encyclopedia of the Occult (Llewellyn Worldwide: Nov 1, 2003; আইএসবিএন ১-৫৬৭১৮-৩৩৬-০) p. 78

বহিঃসংযোগ
---------

* সারভেন্টস অব দ্যা লাইটের দাপ্তরিক ওয়েবসাইট
* সারভেন্টস অব দ্যা লাইটের ইংল্যান্ডের দাপ্তরিক ওয়েবসাইট
**কোক স্টুডিও** (উর্দু: کوک اِسٹوڈیو‎‎) একটি পাকিস্তানি সঙ্গীত টেলিভিশন সিরিজ যেখানে লাইভ স্টুডিওতে বিভিন্ন সঙ্গীত শিল্পীর গান রেকর্ড করা হয়। অনুষ্ঠানটির ৬ষ্ঠ মৌসুম পর্যন্ত রুহালী হায়াতী পরিচালনা করেছেন। ২০০৮ সাল থেকেই কোকাকোলা অনুষ্ঠানটি স্পন্সর করে আসছে। কোক স্টুডিও সারা দেশে জনপ্রিয় হয়ে উঠেছে, সমালোচকদের প্রশংসা লাভ করেছে এবং প্রায়শই বিভিন্ন টেলিভিশন ও রেডিও স্টেশনে বার বার সম্প্রচার হচ্ছে।
এটি দক্ষিণ এশিয়ার সবচেয়ে জনপ্রিয় সঙ্গীত অনুষ্ঠান এবং কোকা-কোলা একটি স্থানীয় ব্র্যান্ড পণ্য।

কোক স্টুডিও প্রচলিত একাধিক সংগীত প্রভাবের সংমিশ্রণ ঘটায় যেমন ধ্রুপদী, লোকসঙ্গীত, সুফি, কাওয়ালি, গজল এবং ভাঙড়া সংগীত, পাশাপাশি সমসাময়িক হিপ হপ, রক এবং পপ সংগীত। পাকিস্তানের বিভিন্ন অঞ্চল এবং বিভিন্ন ভাষার শিল্পীদের বাদ্যযন্ত্রের জন্য সহযোগিতা করার মাধ্যমে পাকিস্তানের বহুসংস্কৃতিবাদ প্রচারের জন্য খ্যাত রয়েছে।

ইতিহাস
------

অনুষ্ঠানটি ব্রাজিলীয় সঙ্গতে অনুষ্ঠান স্টুডিও কোকা-কোলা (Estúdio Coca-Cola ) ,যেটি এমটিভি ব্রাজিল এ ২০০৭ এর মার্চে প্রথমবার প্রিমিয়ার হয়,এর আদলে করা হয়েছে যদিও অনুষ্ঠান দুইটির মধ্যে সাধারণ কিছু পার্থক্য রয়েছে। ব্রাজিলীয় শোটি সাধারণত কনসার্টের মত হয়ে থাকে কিন্তু পাকিস্তানের সংস্করণে এটি একটি বদ্ধ স্টুডিওতে হয়ে থাকে। কোক স্টুডিও পাকিস্তানি সংস্করণ পাকিস্তানের কোকা-কোলা কোম্পানী ,রুহালী হায়াত, পাকিস্তানের প্রথম পপ ব্যান্ড ভাইটাল সাইনস এর প্রতিষ্ঠাতা, এবং উমবার হায়াত দ্বারা পৃষ্ঠপোষকিত হয় । তারা দুইজনেই অনুষ্ঠানটির নির্বাহী প্রযোজক ছিলেন।

২০১১ এ কোক স্টুডিওতে মিজরাব গান পরিবশেন করছেন
### আন্তর্জাতিক খ্যাতি

কোক স্টুডিওর পাকিস্তানি সংস্করণের সফলতার পর, কোক স্টুডিও বর্তমানে আর্ন্তজাতিকভাবে ফ্র্যাঞ্চাইজি পরিণত হয়েছে। প্রতিবেশী দেশ ভারতে পাকিস্তানি এই অনুষ্ঠানের প্রচুর ভক্ত সৃষ্টি হয়েছে। এই সফলতা কোকা -কোলাকে ভারতে *কোক স্টুডিও ভারতীয় সংস্করণ* তৈরীতে উৎসাহ যোগায়। *এমটিভি ইন্ডিয়া* এবং *রেড মিরচি* এর যৌথ প্রোযজোনায় কোক স্টুডিও ভারতীয় সংস্করণের পরিচালিত হচ্ছে।

তথ্যসূত্র
---------

1. ↑  Coke Studio Brings People Together  ওয়েব্যাক মেশিনে আর্কাইভকৃত ৩০ ডিসেম্বর ২০১৪ তারিখে Forbes.
2. ↑  "Coke Studio Bridges Barriers in Pakistan, India the Middle East and Africa"। *The Coca-Cola Company* (ইংরেজি ভাষায়)। ২০১৯-১২-০৯ তারিখে মূল থেকে আর্কাইভ করা। সংগ্রহের তারিখ ২০১৯-১২-০৯।
3. ↑  "#Humdekhenge : Here's how Coke studio is promoting cultural diversity in Pakistan"। *Daily Pakistan Global* (ইংরেজি ভাষায়)। ২০১৮-০৭-২৭। সংগ্রহের তারিখ ২০১৯-১২-০৯।
4. ↑  "Coke Studio 11 gears up for season premiere"। *The Express Tribune*। ২৩ জুলাই ২০১৮। সংগ্রহের তারিখ ১১ আগস্ট ২০১৮।
5. ↑  "Coke Studio"। *The Coca-Cola Company* (ইংরেজি ভাষায়)। ২০১৯-১২-০৯ তারিখে মূল থেকে আর্কাইভ করা। সংগ্রহের তারিখ ২০১৯-১২-০৯।
6. ↑  Coke Studio and Beyond: The wonderful world of Umber and Rohail Hyatt  ওয়েব্যাক মেশিনে আর্কাইভকৃত ১৩ ডিসেম্বর ২০১৪ তারিখে Instep Magazine.
7. ↑  "'If India boasts about Taj Mahal, Pakistan should boast about Coke Studio'"। *Express Tribune*। ৭ জুলাই ২০১২। সংগ্রহের তারিখ ১৬ মে ২০১২।
8. ↑  ‘I took Rohail’s blessings before starting our Coke Studio in India’
9. ↑
**সেনোন দিয়াস** (স্পেনীয়: Zenón Díaz, স্পেনীয় উচ্চারণ: [θenˈon dˈiaθ]; ৩১ ডিসেম্বর ১৮৮০ – ৫ সেপ্টেম্বর ১৯৪৮; **সেনোন দিয়াস** নামে সুপরিচিত) একজন আর্জেন্টিনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় রোসারিও সেন্ত্রাল এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেছিলেন।

সেনোন ১৯০৬ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে তিনি সর্বমোট ৯ ম্যাচে অংশগ্রহণ করেছিলেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি রানার-আপ হয়েছিলেন।

আন্তর্জাতিক ফুটবল
-----------------

সেনোন কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

সেনোন দিয়াস ১৮৮০ সালের ৩১শে ডিসেম্বর তারিখে আর্জেন্টিনার কর্দোবায় জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৪৮ সালের ৫ই সেপ্টেম্বর তারিখে, আর্জেন্টিনার কর্দোবায় ৬৭ বছর বয়সে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| আর্জেন্টিনা | ১৯০৬ | ১ | ০ |
| ১৯১৩ | ৪ | ০ |
| ১৯১৬ | ৪ | ০ |
| সর্বমোট | ৯ | ০ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Argentina - Squad" [আর্জেন্টিনা - দল]। *worldfootball.net* (ইংরেজি ভাষায়)। ১৯ ডিসেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।

বহিঃসংযোগ
---------


উইকিমিডিয়া কমন্সে **সেনোন দিয়াস** সংক্রান্ত মিডিয়া রয়েছে।

* ট্রান্সফারমার্কেটে সেনোন দিয়াস (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে সেনোন দিয়াস (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে সেনোন দিয়াস (ইংরেজি) উইকিউপাত্তে এটি সম্পাদনা করুন
**নুরেমবার্গ বিচার** (ইংরেজি ভাষায়: Nuremberg Trials, জার্মান ভাষায়: Nürnberger Prozesse) ১৯৪৫-৪৬ সালে জার্মানির ন্যুর্নবের্গ বা নুরেমবার্গ শহরে অনুষ্ঠিত কিছু বিচার প্রক্রিয়ার নাম। তখন ইন্টারন্যাশনাল মিলিটারি ট্রাইব্যুনাল নাৎসি বাহিনীর নেতাদের বিরুদ্ধে যুদ্ধাপরাধের অভিযোগ গঠন করে এবং তাদের বিচার করে। তাদের বিরুদ্ধে গঠিত অভিযোগগুলো ছিল মূলত চার ধরনের: এক, শান্তির বিরুদ্ধে অপরাধ, যেমন, আন্তর্জাতিক চুক্তি লঙ্ঘন করে ধ্বংসাত্মক যুদ্ধের পরিকল্পনা, যুদ্ধের জোগাড় এবং যুদ্ধ শুরু করা; দুই, মানবতার বিরুদ্ধে অপরাধ, যেমন, মানুষকে সমূলে বিনাশ, বাসস্থান থেকে বিতারণ এবং গণহত্যা; তিন, যুদ্ধাপরাধ তথা যুদ্ধের আইনসমূহ লঙ্ঘন এবং চার, এই তিনটি অপরাধ করার সাধারণ পরিকল্পনা বা ষড়যন্ত্র করা।

ইন্টারন্যাশনাল মিলিটারি ট্রাইব্যুনাল এই বিচার করার অধিকার পেয়েছিল ১৯৪৫ সালের ৮ই আগস্ট লন্ডনে স্বাক্ষরিত একটি চুক্তির মাধ্যমে। সেদিন মার্কিন যুক্তরাষ্ট্র, যুক্তরাজ্য, সোভিয়েত ইউনিয়ন এবং ফ্রান্সের প্রাদেশিক সরকারের প্রতিনিধিরা লন্ডনে মিলিত হয়ে চুক্তিটি স্বাক্ষর করে যাতে একটি আন্তর্জাতিক সামরিক ট্রাইব্যুনাল গঠনের মাধ্যমে দ্বিতীয় বিশ্বযুদ্ধের অক্ষশক্তির কর্মকর্তাদের দ্বারা পৃথিবীর যেকোন স্থানে সংঘটিত অপরাধের বিচার করতে বলা হয়। পরবর্তীতে আরও ১৯টি দেশ চুক্তিটিকে সমর্থন করে। উপরে বর্ণীত প্রথম তিনটি অপরাধের দায়ে অভিযুক্ত যে কোন ব্যক্তিকে খুঁজে বের করা বা যেকোন সংগঠনকে এসবের অপরাধের সাথে জড়িত থাকার কারণে চরিত্রগতভাবেই অপরাধী ঘোষণার অধিকার ট্রাইব্যুনালকে দেয়া হয়েছিল। দোষীকে তার বিরুদ্ধে গঠিত অভিযোগগুলোর একটি কপি দেয়া হতো যাতে অপরাধগুলোর ব্যাখ্যা দেয়া থাকতো, অপরাধীর নিজস্ব আইনজীবী বা কাউন্সেল থাকতো এবং সাক্ষীদেরকে পুর্নর্নিরীক্ষা ও প্রশ্নের মুখোমুখি করার অধিকারও তাদের ছিল।

তথ্যসূত্র
---------

1. ↑  Nürnberg trials, এনসাইক্লোপিডিয়া ব্রিটানিকা
অ্যাম্বার দুল
 ভিক্টোরিয়া এবং আলবার্ট মিউজিয়ামে স্পেনীয় দুল
**দুল** হল একটি আলগা-ঝুলন্ত গহনার টুকরো, সাধারণত একটি নেকলেসের সাথে একটি ছোট লুপ দ্বারা সংযুক্ত থাকে, যা "দুলের নেকলেস" হিসাবে পরিচিত হতে পারে।  একটি দুল কানের দুল হল একটি কানের দুল যার একটি টুকরো নিচে ঝুলছে। দুলের ইংরেজি পেন্ডেন্ট নামটি ল্যাটিন শব্দ *পেন্ডের* এবং পুরাতন ফরাসি শব্দ *পেন্ড্র* থেকে এসেছে, উভয়েরই অনুবাদ "টু হ্যাং ডাউন"। আধুনিক ফরাসি ভাষায়, *দুল* হল পেন্ড্রের *গেরুয়া* রূপ ("ঝুলতে থাকা") এবং এর অর্থ "সময়"। একটি সামগ্রিক নেকলেসের মধ্যে একটি লকেটের নকশা যে পরিমাণে একত্রিত করা যেতে পারে তা তাদের আলাদা আইটেম হিসাবে বিবেচনা করা সবসময় সঠিক নয়। 

কিছু ক্ষেত্রে, যদিও, নেকলেস এবং দুল মধ্যে বিচ্ছেদ অনেক স্পষ্ট.

সাধারণভাবে
----------

তথ্যসূত্র
---------

1. ↑  "The Early Pendant: A Jewelry And A Talisman"। Talismanamulet.org। ৮ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ৭ আগস্ট ২০১২।
2. 1 2  Johns, Catherine (১৯৯৬)। *The Jewellery of Roman Britain Celtic and classical Traditions*। Routledge। পৃষ্ঠা 104। আইএসবিএন 9780415516129।

উইকিমিডিয়া কমন্সে **দুল** সংক্রান্ত মিডিয়া রয়েছে।
হেলেনিস্টিক গ্রীক বা কোইন গ্রীক: এমন এলাকা যেখানে গ্রীক ভাষাভাষীরা সম্ভবত সংখ্যাগরিষ্ঠ ছিল। একটি উল্লেখযোগ্য গ্রীক সংখ্যালঘু সহ তীব্রভাবে নরকীয় এলাকা।

একসময় গ্রীসের প্রচলিত সাধারণ ভাষা *গ্রিক* ( ইউকে: /ˈkɔɪniː/;   আধুনিক গ্রিক: Ελληνιστική Κοινή 'সাধারণ গ্রিক'
, elinistiˈci ciˈni) আরও বিভিন্ন নামেও পরিচত ছিল যেমন— অ্যালেকজান্ডারিয়ান উপভাষা, সাধারণ আত্তীয়, হেলেনিস্টিক বা বাইবেলীয় গ্রিক। হেলেনিস্টিক যুগে, রোমান সাম্রাজ্যে এবং প্রারম্ভিক বাইজেনটাইন সাম্রাজ্যের কালে গ্রিক ভাষার সুপ্রা-আঞ্চলিক রূপ বলা এবং লেখা হত।

এটি খ্রিস্টপূর্ব চতুর্থ শতাব্দীতে আলেকজান্ডার দ্য গ্রেটের বিজয়ের পর গ্রীক ভাষার বিস্তার থেকে উদ্ভূত হয়েছিল এবং পরবর্তী শতাব্দীতে ভূমধ্যসাগরীয় অঞ্চল এবং মধ্যপ্রাচ্যের বেশিরভাগ অংশের যোগাযোগের ভাষা হিসেবে কাজ করেছিল।এটি মূলত আত্তীয় এবং প্রায় কাছাকাছি থাকা আইয়োনীয় বক্তৃতা ফর্মের উপর ভিত্তি করে তৈরি করা হয়েছিল, অন্যান্য রূপগুলির সাথে উপভাষা সমতলকরণের মাধ্যমে বিভিন্ন সংমিশ্রণ নিয়ে আসা হয়েছিল।

  

কোইন গ্রিক রক্ষণশীল সাহিত্যিক ফর্ম থেকে বেরিয়ে গিয়ে সেই সময়কার কথ্য আঞ্চলিক ভাষার শৈলী পর্যন্ত সাহিত্যে অন্তর্ভুক্ত করে।বাইজেন্টাইন সাম্রাজ্যের প্রভাবশালী ভাষা হিসাবে থাকায় এটি মধ্যযুগীয় গ্রীক থেকে আরও বিকশিত হয়েছিল, যা পরে আধুনিক গ্রীক ভাষায় পরিণত হয়েছিল।

কোইন ভাষা প্লুটার্ক এবং পলিবিয়াসের মতো পণ্ডিতদের লেখার মাধ্যমে উত্তর-ধ্রুপদী গ্রীক সাহিত্যকে সমৃদ্ধ করেছিল।  কোয়েন হল খ্রিস্টান নিউ টেস্টামেন্টের ভাষা, সেপ্টুয়াজিন্টের (খ্রিস্টপূর্ব ৩য় শতাব্দীর হিব্রু বাইবেলের গ্রীক অনুবাদ) এবং চার্চ ফাদারদের প্রাথমিক খ্রিস্টীয় ধর্মতত্ত্ব লেখার ভাষা।এই কারণেই কোইন গ্রীক ভাষা "বাইবেলীয়", "নিউ টেস্টামেন্ট", "এক্লেসিয়াসটিক" বা "পেট্রিস্টিক" গ্রীক নামেও পরিচিত। রোমান সম্রাট মার্কাস অরেলিয়াসও কোইন গ্রীক ভাষায় তাঁর ব্যক্তিগত চিন্তাধারা লিখেছিলেন। সেই লেখাটি এখন *দ্য মেডিটেশন* নামে পরিচিত। গ্রীক অর্থোডক্স চার্চের উপাসনামূলক ভাষা হিসেবে কোইন গ্রীক ভাশা ব্যবহার করা এখনও অব্যাহত রয়েছে।

তথ্যসূত্র
---------

1. ↑  Demetrios J. Constantelos, *The Greek Orthodox Church: faith, history, and practice,* Seabury Press, 1967
2. ↑  "Koine"। *Collins Dictionary*। n.d.। সংগ্রহের তারিখ ২৪ সেপ্টেম্বর ২০১৪।
3. ↑  "Koine"। *ডিকশনারী.কম*। র‍্যান্ডম হাউজ। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. 1 2  Bubenik, V. (২০০৭)। "The rise of Koiné"। *A history of Ancient Greek: from the beginnings to late antiquity*। University Press। পৃষ্ঠা 342–345।
5. ↑  Horrocks, Geoffrey (১৯৯৭)। "4–6"। *Greek: a history of the language and its speakers*। Longman।
6. ↑  Horrocks, Geoffrey (২০০৯)। *Greek: A History of the Language and its Speakers*। Wiley। পৃষ্ঠা xiii। আইএসবিএন 978-1-4443-1892-0।
7. ↑  *A history of ancient Greek* by Maria Chritē, Maria Arapopoulou, Centre for the Greek Language (Thessalonikē, Greece) pg 436 আইএসবিএন ০-৫২১-৮৩৩০৭-৮
8. ↑  Meditations
9. ↑  Makrides, Vasilios N; Roudometof, Victor (২০১৩)। *Orthodox Christianity in 21st Century Greece: The Role of Religion in Culture, Ethnicity and Politics*। Ashgate Publishing, Ltd.। পৃষ্ঠা 8। আইএসবিএন 978-1-4094-8075-4।  "A proposal to introduce Modern Greek into the Divine Liturgy was rejected in 2002"
২০১৯ সালের ফেব্রুয়ারিতে, ভারতের উত্তর প্রদেশ এবং উত্তরাখণ্ডের দুটি প্রতিবেশী রাজ্যে দূষিত অ্যালকোহল পান করার পরে প্রায় ১০০ জন মারা গিয়েছিল।

আমস্টারডামে, অলিভিয়ার ভ্যান ডের গোয়েস একটি শোক অনুষ্ঠানের অংশ হিসাবে তাদের পরিবেশিত অবৈধ মদ খাওয়ার পরে মারা যান। কর্তৃপক্ষ বলেছে যে তারা বিশ্বাস করে যে দুটি ঘটনার সাথে সম্পর্ক রয়েছে, শোকার্তরা সম্ভবত উত্তরপ্রদেশ থেকে উত্তরাখন্ডে মদ বিক্রি করার জন্য যাত্রা করেছিল।

অবৈধ মদ থেকে মৃত্যু ভারতে সাধারণ, যেখানে দারিদ্র্য এবং ভৌগোলিক বিচ্ছিন্নতা সহ বেআইনিভাবে তৈরি অ্যালকোহল প্রায়শই সেবন করা হয়। বুটলেগাররা মিথানল, একটি বিষাক্ত পদার্থ, যা এন্টিফ্রিজে ব্যবহৃত হয়, এই ধরনের মদ্যে যোগ করার জন্য পরিচিত; এটি পাতন প্রক্রিয়ার ভুলের কারণেও উপস্থিত হতে পারে। ভারতের ন্যাশনাল ক্রাইম রেকর্ডস ব্যুরোর সর্বশেষ পরিসংখ্যান অনুসারে, ২০১৫ সালে ১,৫২২ জন লোক নকল মদ পান করার কারণে মারা গেছে - তাদের প্রায় সবাই পুরুষ।

আরো দেখুন
---------

* ভারতে অ্যালকোহল বিষক্রিয়ার তালিকা

তথ্যসূত্র
---------

1. ↑  "Toxic Homemade Alcohol Kills Scores in India"। *The New York Times*। ফেব্রুয়ারি ১১, ২০১৯।
2. ↑  "Deadly brew: At least 76 people die in India after drinking bootleg liquor"। *Washington Post*। ফেব্রুয়ারি ১০, ২০১৯।
3. ↑  "Deadly brew: At least 76 people die in India after drinking bootleg liquor"। *Washington Post*। ফেব্রুয়ারি ১০, ২০১৯। "Deadly brew: At least 76 people die in India after drinking bootleg liquor". *Washington Post*. February 10, 2019.
নিউ হ্যাম্পশায়ার এবং ৩য় স্ট্রিটে লিটল বাংলাদেশ সাইনবোর্ড।
**লিটল বাংলাদেশ** মার্কিন যুক্তরাষ্ট্রের লস অ্যাঞ্জেলেস শহরের থার্ড স্ট্রিট ও আলেকজান্দ্রিয়া অ্যাভিনিউয়ের মাঝে অবস্থিত একটি এলাকা, যেটি ২০১০ সালে লস অ্যাঞ্জেলস শহর কর্তৃপক্ষ কর্তৃক 'লিটল বাংলাদেশ' নামে স্বীকৃতি লাভ করে। এটি শহরটিতে বসবাসকারী বাংলাদেশি বংশোদ্ভূত ব্যক্তিদের প্রাণকেন্দ্র। লিটল বাংলাদেশ এলাকায় বিভিন্ন রেস্টুরেন্ট, দোকান এবং আর্ট গ্যালারি অবস্থিত। আশেপাশের এলাকায় থাকা কলেজ ও 'ইসলামিক সেন্টার অফ সাউদার্ন ক্যালিফর্নিয়ার' মতো বড় মসজিদ থাকায় ষাটের দশক থেকেই এই এলাকায় অভিবাসী বাংলাদেশিরা বসবাস করতে শুরু করেন।

সিটি অব লস অ্যাঞ্জেলেসের ফাইল নম্বর ০৮-২৮৮৫ তারিখ আগস্ট ২০, ২০১০ আদেশ বলে লস অ্যাঞ্জেলেস শহরের থার্ড স্ট্রিটের নিউ হ্যাম্পশায়ার থেকে আলেকজান্দ্রিয়া পর্যন্ত এলাকাকে লিটল বাংলাদেশ’ হিসেবে ঘোষণা করা হয়। লিটল বাংলাদেশের আশপাশে রয়েছে বেশ কয়েকটি বাংলাদেশি ব্যবসাপ্রতিষ্ঠান। তন্মধ্যে উল্লেখযোগ্য হল: দেশি, আলাদিন, এশিয়ান মার্ট, স্বদেশ, বাংলাবাজার ইত্যাদি।

'লিটল বাংলাদেশ'কে লস অ্যাঞ্জেলসের বুকে এক টুকরো বাংলাদেশ বললে অত্যুক্তি করা হবে না। লিটল বাংলাদেশে ছয় হাজারেরও অধিক বাংলাদেশি বংশোদ্ভূত পরিবার বাস করে।

তথ্যসূত্র
---------

1. ↑  "LA designates Little Bangladesh neighborhood"। ABC7। ২০১১-০১-১৬। মে ১২, ২০১৪ তারিখে মূল থেকে আর্কাইভ করা। সংগ্রহের তারিখ মে ১০, ২০১৪।
2. ↑  Abdulrahim, Raja (নভে ২৮, ২০১০)। "Little Bangladesh must grow into its name"। *Los Angeles Times*।
3. 1 2 3  "লস অ্যাঞ্জেলেসে লিটল বাংলাদেশ"। প্রথম আলো। ১৩ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১৯।
4. ↑  "In LA's Koreatown, Little Bangladesh Stakes Its Claim"। কোর্টহাউস নিউজ সার্ভিস। সংগ্রহের তারিখ ১৪ এপ্রিল ২০১৯।
**গুণীজন** ট্রাস্ট বাংলাদেশের ব্যক্তিত্বদের উপস্থাপনের একটি উদ্যোগ যারা তাদের লেখনী, শব্দ, বৈজ্ঞানিক ও শৈল্পিক কাজ এবং শান্তি, মানবতা এবং সামাজিক ন্যায়বিচারের জন্য অন্যান্য সৃজনশীল সাধনার মাধ্যমে মানুষকে অনুপ্রাণিত করে। গুণীজনের বিষয়ভিত্তিক ক্ষেত্রগুলি হল: মুক্তিযুদ্ধ, সাহিত্য, শিক্ষা, আইন, বিজ্ঞান, সামাজিক বিজ্ঞান, সঙ্গীত, চারুকলা, দর্শন, পারফর্মিং আর্ট, গণমাধ্যম, মানবাধিকার, খেলাধুলা, আদিবাসী অধিকার ইত্যাদি।

সংগঠনটি তাদের জীবনী সংকলন ও সংরক্ষণ করছে, যা গ্রুপের ওয়েবসাইটে পাওয়া যায়।  এতে গুণীজনের জীবনের সম্পূর্ণ জীবনী, নির্বাচিত লেখা/সৃজনশীল কাজ, পুরস্কার বা স্বীকৃতি, ছবি এবং ভিডিও (যেখানে পাওয়া যায়) অন্তর্ভুক্ত রয়েছে।

সারা দেশে ইন্টারনেট সুবিধা না থাকায় গুণীজন ট্রাস্ট এই বিশিষ্ট ব্যক্তিদের জীবনী নিয়ে সিডি প্রকাশ করে। প্রবীণ নারী অধিকার কর্মী হেনা দাস দ্বারা উন্মোচন করা সিডি "মহিমা তোবো উদ্ভাষিত" ২৬ ফেব্রুয়ারি, ২০০৮ সালে চালু হয়েছিল।  ২০০৯ সালে ১৯৭১ সালের মুক্তিযুদ্ধের মুক্তিযোদ্ধাদের প্রোফাইল সম্বলিত সিডি চালু  হয়। "মহিমা তোবো উদ্ভাষিত: মুক্তিসংগ্রাম" শিরোনামের সিডিটি উদ্যোগের তৃতীয় কিস্তি, প্রধানত এমন ব্যক্তিত্বদের বৈশিষ্ট্যযুক্ত যারা ঔপনিবেশিক বিরোধী আন্দোলনে জড়িত ছিলেন।  গুণীজন ২০০৬ সালে   ২০০৯ সালে প্রদর্শনীরও আয়োজন করে।

 ২০০৯ সালে ওয়ার্ল্ড সামিট অ্যাওয়ার্ডের বিশেষ উল্লেখ পুরস্কার পেয়েছেন।

তথ্যসূত্র
---------

1. ↑  "Gunijan launches compilation of biographies"। ২০১৪-০৮-১১ তারিখে মূল থেকে আর্কাইভ করা। সংগ্রহের তারিখ ২০১৪-০৮-০৫।
2. ↑  "An archive of nation builders"। ৮ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০২২।
3. ↑  "CD on biographies of 56 FFs released"। ৮ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০২২।
4. ↑  "Gunijan launches compilation of biographies"। ৮ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০২২।
5. ↑  "Exhibition Immortalising personalities"। ৮ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০২২।
6. ↑  "An archive of nation builders"। ৮ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০২২।
7. ↑  Gunijan received special mention award in World Summit Award

বহিঃসংযোগ
---------

* প্রাতিষ্ঠানিক ওয়েবসাইট
**ওয়েডাং** (বা **ওয়েডোং**, **ওয়েডং**) হল জাভানীয় জনগণ এবং ইন্দোনেশিয়া থেকে উদ্ভূত বালীয়দের একটি ঐতিহ্যবাহী বড় ছুরি।

বর্ণনা
------

 
ওয়েডুং হল একটি ছোট এবং প্রশস্ত মাচেট (*বেন্ধো* )। এর ব্লেডের একটি সোজা পিঠ এবং একটি ইংরেজি এস-আকৃতির প্রান্ত রয়েছে। এটি মসৃণ লোহার তৈরি হতে পারে। পিঠটি কখনও কখনও বিন্দু থেকে তার দৈর্ঘ্যের ১/৩ বরাবর তীক্ষ্ণ করা হয়। ব্লেডের ভিত্তিটি সোজা এবং পিছনের দিকে ৯০ ডিগ্রি কোণে দাঁড়ানো থাকে। এই ভিত্তিটিতে সাধারণত ছোট দাঁত (*গ্রেনং*) আকারের সজ্জা থাকে। একটি বৃত্তাকার 'চোখ' বা গর্ত (*কেমবাং কাচাং*) কখনও কখনও পাওয়া যায়। তদ্ব্যতীত, ভিত্তিটি খচিত কাজ এবং পৌরাণিক ড্রাগন (*নাগা*), পাতা এবং ফুলের নিদর্শনের উপস্থাপনা দিয়ে সজ্জিত করা যেতে পারে। ট্যাং (*পেকসি*) ব্লেডের পুরু পিঠ রিম দিয়ে তৈরি। গজাল এবং ব্লেডের মধ্যে, একটি পঞ্চভুজ অংশ (*মেটোক* বা অখণ্ড বলস্টার) নকল করা হয়। সংক্ষিপ্ত হাতল, যা জাভাতে পঞ্চভুজ হয়, যেন এটি *মেটোকের* একটি বর্ধিতাংশ হিসাবে তৈরি হয়। হাতল সাধারণত কাঠের তৈরি, তবে অন্যান্য উপকরণ যেমন পশুর দাঁত দিয়ে তৈরিও পাওয়া যায়। এর মসৃণ উপরের অংশ চ্যাপ্টা। বালিতে অবস্থিত ওয়েডুং-এর আকৃতি সংকীর্ণ এবং সাধারণত এটি আরও সুন্দরভাবে সজ্জিত। ভিত্তির কাছাকাছি পিছনে একটি দীর্ঘ সজ্জাও কখনও কখনও যোগ করা হয়. বালীয় ওয়েডং-এর হাতল এবং *মেটোক* পঞ্চভুজের পরিবর্তে, সাধারণত প্রস্থচ্ছেদে গোলাকার হয়। এটা কখনও কখনও বাটালি দ্বারা কাটাও হয়। কাঠের স্ক্যাবার্ড সাধারণত ব্লেডের আকৃতি অনুসরণ করে, তবে একটি আয়তক্ষেত্রাকার নীচের অংশে থাকতে পারে। এর মুখের চারপাশে একটি প্রশস্ত রিম রয়েছে। পিছনের দিকে স্ক্যাবার্ডের একটি বৃহৎ শিং আকৃতির (*সেংলেটান*) আকৃতির একটি জুতো-শিং সদৃশ, যার সাহায্যে ওয়েডং বেল্টের উপর আটকে রাখা যেতে পারে। এই হুকটি শিং, বেত বা ধাতুর স্ট্রিপের মাধ্যমে স্ক্যাবার্ডের সাথে সংযুক্ত থাকে। ব্যয়বহুল বা দামীয় স্ক্যাবার্ডে কখনও কখনও এক বা দুটি গোলাকার বা কমা-আকৃতির সোনালি বা রূপালী স্ফীতি বা মাউন্ট থাকে।

সংস্কৃতি
--------

ওয়েডং হল একটি অদ্ভুত অস্ত্র, একটি কাটারীর আকারে, যা সার্বভৌম রাষ্ট্রের সকল প্রধানদের দ্বারা পরিধান করা হয়।  গুল্ম কাটা বা ঘাস কাটার মতো সবচেয়ে নম্র কাজ করার জন্য সুলতানের দাসত্বের প্রতীক হিসেবে এটি প্রাসাদে (*ক্র্যাটন*) বহন করা হয়। অতএব, এটি আর একটি আসল অস্ত্র নয় বরং একটি কাজের হাতিয়ার হিসাবে বাম নিতম্বে বহন করা হয় ব্যক্তিগত সজ্জা হিসাবে।  কিরিচের বিপরীতে যা শুধুমাত্র পুরুষদের জন্য, ওয়েডং *ক্র্যাটনে* পুরুষ এবং মহিলা উভয়েই পরতে পারেন।

আরো দেখুন
---------

* পারং লাটোক

তথ্যসূত্র
---------

1. ↑  Amir Mertosedono (১৯৮৭)। *Mengenal Senjata Tradisional Kita*। Dahara Prize। এএসআইএন B0000D7JZJ।
2. 1 2  Albert G Van Zonneveld (২০০২)। *Traditional Weapons of the Indonesian Archipelago*। Koninklyk Instituut Voor Taal Land। আইএসবিএন 90-5450-004-2।
3. ↑  Thomas Stamford Raffles (১৮৩০)। *The History of Java*। John Murray। এএসআইএন B005ZI21FY।
4. ↑  Heru Basuki (২০০৭)। *Dakwah Dinasti Mataram Dalam Perang Diponegoro, Kyai Mojo & Perang Sabil Sentot Ali Basah*। Samodra Ilmu। আইএসবিএন 978-602-8014-01-4।

আরও পড়া
--------

* 

টেমপ্লেট:Indonesian Weaponsটেমপ্লেট:Knives
টাস্ক ফোর্সের সমন্বয়কের মিলিটারি স্টাফের ফর্মেশন প্যাচ (*এসটাডো-মাইওর ডো কোরডেনাদর দা টাস্ক ফোর্স*) যা টাস্ক ফোর্সের সদস্যদের দ্বারা পরিধান করা হয়
**কোভিড-১৯ ভ্যাকসিনেশন প্ল্যান টাস্ক ফোর্স** (টেমপ্লেট:ল্যাঙ্গ-পিটি) ছিল পর্তুগিজ সরকার দ্বারা তৈরিকৃত কোভিড-১৯ মহামারী এর সময় কৌশলগত কাজ নিশ্চিত করার জন্য এবং রোগের জন্য, পর্তুগালের গণ টিকাদান প্রচারাভিযান এর জন্য পরিকল্পনা এবং সরবরাহ করার একটি টাস্ক ফোর্স।

টাস্কফোর্স টি ২৩শে নভেম্বর ২০২০ এ জাতীয় প্রতিরক্ষা মন্ত্রী, জোও গোমেস ক্রাভিনহো, অভ্যন্তরীণ প্রশাসন মন্ত্রী, এডুয়ার্ডো ক্যাবরিটা, এবং স্বাস্থ্য মন্ত্রী, মার্টা টেমিডোএর যৌথ আদেশে(*ডেছপ্যাচো*) তৈরি হয়েছিলো।

এটির নেতৃত্বে ছিলেন ফ্রান্সিসকো রামোস, প্রাক্তন স্বাস্থ্যের রাজ্য সচিব, ২ ফেব্রুয়ারী ২০২১-এ তার পদত্যাগ না হওয়া পর্যন্ত তিনি কর্মরত ছিলেন। একটি "কিউ জাম্পিং" কেলেঙ্কারির কারণে তিনি পদত্যাগ করেন যেখানে অগ্রাধিকার গোষ্ঠীর অন্তর্ভুক্ত নয় এমন লোকেরা তাদের পালা হওয়ার আগে তাদের টিকা পেয়েছিলেন বলে অভিযোগ করা হয়েছিলো। পরের দিন রামোসকে ভাইস-অ্যাডমিরাল হেনরিক ডি গউভিয়া ই মেলো কর্তৃক প্রতিস্থাপিত করা হয়, যিনি ছিলেন একজন নৌ কর্মকর্তা এবং ইতিমধ্যেই টাস্ক ফোর্সের অংশ ছিলেন।

তথ্যসূত্র
---------

1. ↑  "Despacho n.º 11737/2020"। *Diário da República* (পর্তুগিজ ভাষায়)। ২৬ নভেম্বর ২০২০। সংগ্রহের তারিখ ২ অক্টোবর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Wells, Peter (৩ ফেব্রুয়ারি ২০২১)। "Portugal's Covid vaccination chief quits over selection irregularities"। *Financial Times*। সংগ্রহের তারিখ ২ অক্টোবর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Carmo, Cátia (৩ ফেব্রুয়ারি ২০২১)। "Quem é Henrique Gouveia e Melo, o novo coordenador do plano de vacinação?" [Who is Henrique Gouveia e Melo, the new coordinator of the vaccination plan?] (পর্তুগিজ ভাষায়)। TSF। সংগ্রহের তারিখ ১৬ আগস্ট ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**কেপি সতীশ চন্দ্রন** ভারতের কমিউনিস্ট পার্টি, মার্কসবাদী, ( সিপিআইএম), কেরলের কাসারগড়ের একজন রাজনৈতিক দলের নেতা। তিনি ২০১৯ সালের ভারতীয় সাধারণ নির্বাচনে কাসারগড় আসনের প্রার্থী হিসাবে প্রতিদ্বন্দ্বিতা করছেন।  এবং ২০০১ সালে কেরালা বিধানসভার বিধায়ক হিসাবে নির্বাচিত হন  তিনি অর্থনীতি ও ইতিহাসে বিএ করেছেন। তিনি ভারতের ছাত্র ফেডারেশনের মাধ্যমে রাজনীতিতে প্রবেশ করেন। তিনি মাদপ্পলি সরকারি কলেজ এসএফআই ইউনিট সেক্রেটারি ছিলেন।  ডিওয়াইএফআই, কাসারগোদ জেলা কমিটির যুগ্ম সম্পাদক (১৯৮৪), সচিব (১৯৮৫-৯১) এবং সভাপতি (১৯৯১-৯৪), ১৯৯১ সাল থেকে, রাজ্য সহ-সভাপতি এবং কেন্দ্রীয় কার্যনির্বাহী কমিটির সদস্য ছিলেন।

তিনি পাত্তেনা, নীলেশ্বরমের কে কে গোভিদান নাম্বিয়ার এবং শ্রীমতি কুঞ্জু লক্ষ্মী আম্মার ঘরে জন্মগ্রহণ করেন ২৩ নভেম্বর ১৯৫৭ সালে।

তথ্যসূত্র
---------

1. ↑  "They pitched in for 'dear classmate' Satheesh and rounded it off over a cup of tea"। *The New Indian Express*। সংগ্রহের তারিখ ২০১৯-০৩-২৫।
2. ↑  "K.P.Sateesh Chandran winner in Trikaripur, Kerala Assembly Elections 1996: LIVE Results & Latest News: Election Dates, Polling Schedule, Election Results & Live Election Updates"। *Latestly* (ইংরেজি ভাষায়)। সংগ্রহের তারিখ ২০১৯-০৩-২৫।
3. 1 2  "Members - Kerala Legislature"। *www.niyamasabha.org*। সংগ্রহের তারিখ ২০১৯-০৩-২৫।
**ম্যারি ড্র্যাঙ্গা ক্যাম্পবেল** (১৮৬৭- ৮ আগস্ট, ১৯৫৭) ছিলেন একজন আমেরিকান সমাজকর্মী এবং অন্ধত্ব প্রতিরোধ ও পুনর্বাসনের কাজে সক্রিয় কর্মী। তাঁর প্রকৃত নাম ম্যারি ওগডেন ড্র্যাঙ্গা।

শৈশব ও শিক্ষাজীবন
-----------------

ম্যারি ওগডেন ড্র্যাঙ্গা ক্যালিফোর্নিয়ায় জন্মগ্রহণ করেছিলেন। তিনি নীলস জি. ও. ড্র্যাঙ্গা এবং ইনজেবার্গ আর্নাস (এমিলি ওগডেন) ড্র্যাঙ্গার কন্যা। তাঁর বাবা-মা ছিলেন নরওয়ের অভিবাসী। তিনি ১৯০০ থেকে ১৯০৩ সাল পর্যন্ত স্ট্যানফোর্ড বিশ্ববিদ্যালয়ে পাঠাগার প্রশিক্ষণ কোর্স গ্রহণ করেছিলেন, ক্যালিফোর্নিয়া বিশ্ববিদ্যালয় থেকে গ্রন্থাগার বিষয়ক সনদপত্র অর্জন করেছিলেন। পাশাপাশি ১৯০৯ এবং ১৯১০ সালে শিকাগো স্কুল অফ সিভিকস অ্যান্ড ফিলানথ্রোপিতেও এবিষয়ে কোর্স করেছিলেন। 

তাঁর বোন উইলহেমিনা ড্র্যাঙ্গা ক্যাম্পবেল (১৮৭১-১৯১১) ছিলেন শিল্পকলার একজন শিক্ষক। তিনি অন্ধত্ব ও অন্ধদের নিয়ে কাজ করেছিলেন। তাঁর অপর বোন, আমেলিয়া ড্র্যাঙ্গা (১৮৬৬-১৯৩৩) একজন চিকিৎসক ছিলেন।  শিল্পী হেলেন টমাস ড্র্যাঙ্গা (১৮৬৬-১৯২৭) ছিলেন তাঁদের ভাবী।

কর্মজীবন
--------

১৯০৩ থেকে ১৯০৯ সাল পর্যন্ত মেরি ড্র্যাঙ্গা ক্যাম্পবেল ইন্ডিয়ানা বিশ্ববিদ্যালয়ের গ্রন্থাগারে ছয় বছর প্রধান পুস্তক তালিকা প্রস্তুতকারীর দায়িত্বে ছিলেন। তিনি ইউজেনিক্স রেকর্ড অফিসের শিকাগোকেন্দ্রিক মাঠপ্রতিনিধি ছিলেন এবং বেন-ইসমাইল ট্রাইব তদন্তে সক্রিয় ছিলেন। বিয়ের পরে, তিনি ওহাইও দৃষ্টিপ্রতিবন্ধী স্কুলের সহকারী পরিচারিকা হিসাবে কাজ করেছিলেন।

পুরস্কার
--------

ক্যাম্পবেল তাঁর কাজের স্বীকৃতিস্বরূপ ১৯৫০ সালে আমেরিকান অ্যাসোসিয়েশন অফ ওয়ার্কার্স ফর দ্য ব্লাইন্ড থেকে অ্যামব্রোজ এম. শটওয়েল পুরস্কার ও ১৯৫৫ সালে অ্যামেরিকান ফাউন্ডেশন ফর দ্য ব্লাইন্ড থেকে মাইগেল পদক পেয়েছিলেন।

ব্যক্তিগত জীবন
--------------

১৯১২ সালে মেরি ড্র্যাঙ্গা তাঁর বোনের বিপত্নীক স্বামী চার্লস ফ্রান্সিস ফকনার ক্যাম্পবেলকে (১৮৭৬-১৯৩৫) বিয়ে করেছিলেন, তিনি অন্ধদের শিক্ষিকা স্যার ফ্রান্সিস জোসেফ ক্যাম্পবেলের ছেলে। ১৯৫৭ সালে পেন্সিলভেনিয়ার রিড্সভিলে তাঁর এক ভাগ্নির সাথে থাকাকালে ৯০ বছর বয়সে তিনি মারা গিয়েছিলেন।

তথ্যসূত্র
---------

1. 1 2 3  "MARY CAMPBELL, AIDE OF BLIND, 81; Ex-Archivist for American Foundation Dead--Active in Units in Many States"। *The New York Times* (ইংরেজি ভাষায়)। ১৯৫৭-০৮-০৯। আইএসএসএন 0362-4331। সংগ্রহের তারিখ ২০২০-০৭-৩১।
2. 1 2  Latimer, H. Randolph (মার্চ ১৯২৬)। "Executive Director of a Newly Created Council for the Blind in Pennsylvania": 12–14।
3. ↑  "Mrs. C. F. F. Campbell"। *The Pittsburgh Press*। ১৯১১-১১-২১। পৃষ্ঠা 9। সংগ্রহের তারিখ ২০২০-০৭-৩১ – Newspapers.com-এর মাধ্যমে।
4. ↑  *Wilhelmina Dranga Campbell, 1871-1911 :a memorial.*। Columbus, Ohio। ১৯১২।
5. ↑  "Rites Tonight for Dr. Dranga"। *Pittsburgh Post-Gazette*। ১৯৩৩-০৫-২৯। পৃষ্ঠা 7। সংগ্রহের তারিখ ২০২০-০৭-৩১ – Newspapers.com-এর মাধ্যমে।
6. ↑  "Masthead"। জানুয়ারি ১৯১৭: xxviii।
7. ↑  "Previous AER Award Winners"। *Association for Education and Rehabilitation of the Blind and Visually Impaired*। আগস্ট ৯, ২০১৭ তারিখে মূল থেকে আর্কাইভ করা। সংগ্রহের তারিখ আগস্ট ৯, ২০১৭।
8. ↑  "Mary Dranga Campbell"। *Delta Zeta Museum*। সংগ্রহের তারিখ আগস্ট ৯, ২০১৭। [*স্থায়ীভাবে অকার্যকর সংযোগ*]
9. ↑  "Sir Francis Joseph Campbell papers"। *Library of Congress, Washington, D.C. 20540 USA*। সংগ্রহের তারিখ ২০২০-০৭-৩১।
10. ↑  "Copies of Mary Ogden Dranga photograph album of Hopi pueblos · SOVA"। *Smithsonian Online Virtual Archives*। সংগ্রহের তারিখ ২০২০-০৭-৩১।
**পাঞ্জাব বিশ্ববিদ্যালয়** (ইংরেজি:University of the Punjab; পাঞ্জাবী, উর্দু: جامعہ پنجاب) পাকিস্তানের পাঞ্জাব প্রদেশের রাজধানী লাহোর শহরে অবস্থিত। এটি পাকিস্তানের সবচেয়ে পুরানো বিশ্ববিদ্যালয় যা ১৮৮২ সালে প্রতিষ্ঠিত হয়।

প্রতিষ্ঠার ইতিহাস
-----------------

আল্লামা ইকবাল প্রাঙ্গণ, পাঞ্জাব বিশ্ববিদ্যালয়
ভারতীয় উপমহাদেশে ব্রিটিশ ঔপনিবেশিক কর্তৃপক্ষ কর্তৃক প্রতিষ্ঠিত চতুর্থ বিশ্ববিদ্যালয় এটি যা ১৮৮২ সালে সিমলায় অনুষ্ঠিত একটি চুক্তির ফলে প্রতিষ্ঠা লাভ করে।

ক্যাম্পাস
---------

এই বিশ্ববিদ্যালয়টির বেশ কয়েকটি ক্যাম্পাস রয়েছে পুরো পাকিস্তান জুড়ে:

* আল্লামা ইকবাল ক্যাম্পাস: পুরাতন ক্যাম্পাস বলে পরিচিত।
* কায়েদ-এ-আজম ক্যাম্পাস: নতুন ক্যাম্পাস বলে পরিচিত।
* গুজরানওয়ালা ক্যাম্পাস:
* খানস্‌পুর ক্যাম্পাস:
* ঝিলম ক্যাম্পাস: ২০১২ সালে প্রতিষ্ঠিত।

প্রখ্যাত শিক্ষার্থীরা
---------------------

পাঞ্জাব বিশ্ববিদ্যালয় হতে অসংখ্য বিখ্যাত শিক্ষার্থী উচ্চ শিক্ষা সমাপনান্তে দেশ-বিদেশে নানা ক্ষেত্রে অবদান রাখছে। এই প্রতিষ্ঠানের দুজন কৃতি শিক্ষার্থী নোবেল পুরস্কার জয় করেছেন; তারা হলেন: হর গোবিন্দ খোরানা এবং আব্দুস সালাম। এছাড়াও এখানকার অন্যান্য বিখ্যাত শিক্ষার্থীর মধ্যে রয়েছেন: ইউসুফ রাজা গিলানী, ড. মুহাম্মদ তাহিরুল কাদেরি, ড. ফরিদুদ্দীন আল-কাদেরি, জাভেদ হাশমী, হামিদ মীর, চৌধুরী রহমত আলী প্রমুখ।

তথ্যসূত্র
---------

1. ↑  "University of the Punjab - Commerce"। *pu.edu.pk*। সংগ্রহের তারিখ ২০২৩-০৮-১৭।
2. ↑  "PU campuses"। University of the Punjab। সংগ্রহের তারিখ ২৬ মে ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহি:সংযোগ
---------

* নিজেস্ব ওয়েব ঠিকানা
২০১৬ সালে ইয়েলোস্টোন জাতীয় উদ্যানের ম্যামথ উষ্ণ প্রস্রবণে ট্র্যাভারটিনের সোপান
ক্যালসিয়াম-কার্বোনেট ঘেরা, নিম্ন-তাপমাত্রার মিঠা পানির ট্র্যাভারটিন গঠনে ক্রমবর্ধমান শ্যাওলা (মাপের জন্য মুদ্রা)
**ট্র্যাভারটিন** /ˈtrævərˌtiːn/ *TRAV-ər-teen*) হলো খনিজ পস্রবণ, বিশেষত উষ্ণ প্রস্রবণের চারপাশে জমা হওয়া স্থলজ চুনাপাথরের একটি রূপ। এর প্রায়শই একটি তন্তুযুক্ত বা ঘনীভূত চেহারা থাকে এবং এটি সাদা, তামাটে, ক্রিম রঙের ও এমনকি মরিচা ধরনেরও হয়ে থাকে। প্রায়শই উষ্ণ প্রস্রবণের মুখে বা চুনাপাথরের গুহায় ক্যালসিয়াম কার্বনেটের দ্রুত বৃষ্টিপাতের প্রক্রিয়া দ্বারা এটি গঠিত হয়। পরবর্তীকালে, এটি স্ট্যালাকটাইটস, স্ট্যালাগমাইটস ও অন্যান্য স্পিলিওথেম গঠন করতে পারে। এটি প্রায়শই ইতালি ও অন্য কোথাও একটি ভবন উপকরণ হিসেবে ব্যবহৃত হয়। পরিবেষ্টিত-তাপমাত্রার জল থেকে সৃষ্ট অনুরূপ (কিন্তু নরম ও অত্যন্ত ছিদ্রযুক্ত) জমে থাকা উপাদান তুফা নামে পরিচিত।

আরও দেখুন
---------

* – "আকিক-মার্বেল" নামক জাতটি দেখুন, যা আসলে একটি ট্র্যাভারটিন
* 
* 
* 
*

তথ্যসূত্র
---------

1. ↑  "Travertine – Definition for English-Language Learners from Merriam-Webster's Learner's Dictionary"। *learnersdictionary.com*। ৬ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ৪ মার্চ ২০১৯।
2. ↑  "travertine"। *Glossary of geology.* (Fourth সংস্করণ)। American Geological Institute। ১৯৯৭। আইএসবিএন 0922152349।
3. ↑  Monroe, W.H. (১৯৭০)। "A glossary of Karst terminology"। ডিওআই:10.3133/wsp1899K অবাধে প্রবেশযোগ্য।

### উৎস

* Ford, T.D.; Pedley, H.M. (নভেম্বর ১৯৯৬)। "A review of tufa and travertine deposits of the world": 117–175। ডিওআই:10.1016/S0012-8252(96)00030-X।

বহিঃসংযোগ
---------


উইকিমিডিয়া কমন্সে **ট্র্যাভারটিন** সংক্রান্ত মিডিয়া রয়েছে।

* মিনারেলস.নেট আরাগোনাইট
* ট্র্যাভারটিন সম্পর্কিত প্রায়শ জিজ্ঞাসিত প্রশ্নাবলী
* ট্র্যাভারটিন বিষয়ে প্রায়শ জিজ্ঞাসিত প্রশ্নাবলী

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র

 |